Consiliul Concureței a decis începerea unei anchete cu privire la creșterea prețurilor aplicate biletelor de avion de către companiile aeriene din România.
Ancheta a fost anunțată sâmbătă de către președintele Consiliului Concurenței, Bogdan Chirițoiu:
„Consiliul Concurenţei a declanşat în această săptămână o analiză sectorială care vizează modul în care companiile aeriene stabilesc nivelul preţurilor biletelor de avion pentru rutele care au plecare din Romania. Am decis să demarăm acest studio în contextul ieşirii Blue Air de pe piaţă şi a renunţării Tarom la operarea unor curse aeriene”.
În cadrul investigațiilor, se vor studia atât modul în care se stabilesc tarifele, cât și mecanismul de funcționare a pieței transportului aerian românesc, prin analiza cererii și a ofertei de pe piață, precum și a modului de ajustare dinamică a prețurilor.
După încheierea analizei, Consiliul Concurenței va identifica disfuncționalitățile din companiile aeriene, va iniția proceduri de sancționare împotriva acestora dacă este descoperită vreo abatere de la lege și va veni cu recomandări pentru evitarea inducerii în eroare a consumatorilor.